Hoshi (abeslaria)

Mathilde Gerner, ezizenez "Hoshi" (Versailles, 1996ko irailaren 14a) frantziar kantautore, abeslari eta musikari bat da.

 Biografia 
Sei urte zituela pianoa jotzen hasi zen eta 15 urterekin gitarra. Orduan idatzi zituen lehenengo abestiak.

TransyStory musika taldean hasi zuen musikari ibilbidea. Ahotsa, teklatuak eta gitarra jotzen zituen. Taldeak "Lou" abestia grabatu zuen. Garai hartan "Jeunes Talents, c’est maintenant!" lehiaketara aurkeztu zen eta Through Isacco diskoetxeko Marc Isacco harengan fijatu zen. 2012aren amaieran TransyStory taldea desegin zen.

Bakarkako bideari ekin zion, eta japoniar kulturaren zale zenez "Hoshi Hideko" ezizena hartu zuen, gerora Hoshi (星) soilik bihurtu zena. "Izarra" esan nahi du. 2013an 16 urte zituela Frantziako The Voice saiorako aukeratua izan zen, baina bertan parte hartzeari uko egin zion, programak kantatu beharreko abestiak aukeratzea gustuko ez zuelako.

2017an atera zuen lehen singlea, "Comment je vais faire". 2018an lehenengo diskoa kaleratu zuen, Il suffit d'y croire, eta "Ta marinière" abestiarekin arrakasta iritsi zitzaion. 2020an Victoires de la musique sarietan "oholtzako urteko errebelazioa" sarirako izendapena jaso zuen.

 Diskografia 
 Il suffit d'y croire (2018)
 Sommeil levant (2020)
 Étoile flippante (2021)
 Cœur Parapluie (2023)

 Erreferentziak 

 Kanpo estekak 
 Webgune ofiziala 

Kategoria:Emakume abeslariak
Kategoria:Frantziako kantautoreak
Kategoria:Versaillestarrak
Kategoria:Frantsesezko abeslariak
Kategoria:Pertsona mononimoak
Kategoria:Musikari lesbianak
Kategoria:Frantziako gitarra-jotzaileak